U-I-249/99
Natisni
Opravilna št.:
U-I-249/99
Datum odločitve:
8. 11. 2001
Objavljeno:
OdlUS X, 186
ECLI:
ECLI:SI:USRS:2001:U.I.249.99
Akt:
Zakon o prevozih v cestnem prometu (Uradni list RS, št. 72/94, 18/95 - popr., 54/96, 48/98 in 65/99) (ZPCP), 2. odst. 4., in 3. odst. 7. čl.
Izrek:
Postopek za preizkus pobude za začetek postopka za oceno ustavnosti drugega odstavka 4. člena in tretjega odstavka 7. člena Zakona o prevozih v cestnem prometu (Uradni list RS, št. 72/94, 18/95 - popr., 54/96, 48/98 in 65/99) se ustavi.
Evidenčni stavek:
Ker pobudnica na poziv Ustavnega sodišča ni sporočila, da vztraja pri pobudi za oceno ustavnosti izpodbijanih določb predpisa, ki je med postopkom prenehal veljati, je bil postopek za preizkus pobude ustavljen.
Geslo:
Ustavno sodišče, pristojnosti, postopek,
Ustavitev postopka zaradi prenehanja veljavnosti izpodbijanega predpisa med postopkom.
Pravna podlaga:
Zakon o pravdnem postopku (ZPP), 141. čl.
Zakon o Ustavnem sodišču (ZUstS), 6., 3. odst. 28., 47. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Družba Mirage, d.o.o., Koper
Datum vloge:
9. 11. 1999
Vrsta odločitve:
sklep
Vrsta rešitve:
ustavitev
Dokument:
US21042
Dokument v PDF obliki:
U-I-249-99.pdf
117 KB
Prenesite datoteko
U-I-249/99-10
8. 11. 2001
S K L E P
Ustavno sodišče je v postopku za preizkus pobude družbe Mirage, d.o.o., Koper, na seji dne 8. novembra 2001
sklenilo:
Postopek za preizkus pobude za začetek postopka za oceno ustavnosti drugega odstavka 4. člena in tretjega odstavka 7. člena Zakona o prevozih v cestnem prometu (Uradni list RS, št. 72/94, 18/95 - popr., 54/96, 48/98 in 65/99) se ustavi.
Obrazložitev
1. Pobudnica je registrirana za opravljanje mednarodnih prevozov v tovornem cestnem prometu. Navaja, da licence, s katerimi se pridobi pravica do opravljanja teh prevozov, na podlagi izpodbijanih določb Zakona o prevozih v cestnem prometu (v nadaljevanju ZPCP) izdajata Gospodarska zbornica Slovenije in Obrtna zbornica Slovenije. Ker meni, da bi moralo biti pooblastilo za izdajanje licenc podeljeno s posebnim zakonom, ki bi moral vsebovati tudi postopkovne določbe, zatrjuje neskladje izpodbijane ureditve z 2. in s 121. členom Ustave.
2. Izpodbijani določbi ZPCP sta na podlagi prvega odstavka 125. člena Zakona o prevozih v cestnem prometu (Uradni list RS, št. 59/01 - ZPCP-1) z uveljavitvijo ZPCP-1 dne 3. 8. 2001 prenehali veljati. Ker Ustavno sodišče skladno s 47. členom Zakona o Ustavnem sodišču (Uradni list RS, št. 15/94 - v nadaljevanju ZUstS) o ustavnosti predpisov, ki ob času odločanja ne veljajo več, odloča le, če posledice neustavnosti niso bile odpravljene, je pobudnico pozvalo, naj sporoči, ali še vztraja pri vloženi pobudi. Če vztraja, naj tudi pojasni, kako bi se v primeru ugotovitve, da izpodbijani določbi ZPCP nista bili v skladu z Ustavo, spremenil njen pravni položaj. Hkrati je bila pobudnica še opozorjena, da lahko Ustavno sodišče postopek za preizkus pobude ustavi, če v danem roku ne bo posredovala podatkov, potrebnih za nadaljevanje postopka (tretji odstavek 28. člena ZUstS).
3. Glede na to, da pobudnica na poziv, za katerega se je skladno s 6. členom ZUstS na podlagi 141. člena Zakona o pravdnem postopku (Uradni list RS, št. 26/99 - ZPP) štelo, da ji je bil vročen 10. 9. 2001, ni odgovorila, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen